PATVIRTINTA

Mažeikių r. Viekšnių lopšelio-darželio ,,Liepaitė“

direktoriaus 2020 m. vasario 3 d. įsakymu Nr. V1-16

# STATINIŲ TECHNINĖS PRIEŽIŪROS IR EINAMOJO REMONTO DARBININKO PAREIGYBĖS APRAŠYMAS

**I SKYRIUS**

**PAREIGYBĖ**

1. Mažeikių r. Viekšnių lopšelio-darželio ,,Liepaitė“ statinių techninės priežiūros ir einamojo remonto darbininko pareigybė yra priskiriama kvalifikuotų darbuotojų grupei.
2. Pareigybės lygis – C.

**II SKYRIUS**

**SPECIALŪS REIKALAVIMAI STATINIŲ TECHNINĖS PRIEŽIŪROS IR EINAMOJO REMONTO DARBININKUI**

1. Statinių techninės priežiūros ir einamojo remonto darbininkas turi atitikti šiuos specialiuosius reikalavimus:
	1. būtinas ne žemesnis kaip vidurinis išsilavinimas ir (ar) įgyta profesinė kvalifikacija;
	2. žinoti pastatų ir statinių technines savybes;
	3. gebėti dirbti savarankiškai ir išmanyti konkretaus darbo organizavimą;
	4. mokėti saugiai dirbti kilnojamais elektriniais įrankiais, prietaisais, mechanizmais, naudotis statybiniais įrengimais, įrankiais, skirtais pastatų ir statinių priežiūros darbininko darbams atlikti;
	5. turi galiojančią sveikatos medicininio patikrinimo pažymą, kuri leidžia atlikti tą darbą;
	6. būti susipažinęs su darbuotojų saugos ir sveikatos, priešgaisrinės saugos instrukcijomis;
	7. būti susipažinęs su darbo tvarkos taisyklėmis.

**III SKYRIUS**

**STATINIŲ TECHNINĖS PRIEŽIŪROS IR EINAMOJO REMONTO DARBININKO FUNKCIJOS**

1. Statinių techninės priežiūros ir einamojo remonto darbininkas vykdo šias funkcijas:
	1. atlieka nesudėtingus pastatų ir statinių, vidaus patalpų einamojo remonto darbus;
	2. prižiūri ir remontuoja lauko įrenginius;
	3. valo užsikimšusius lietvamzdžius, prižiūri ir valo pastatų stogus;

4.5. prižiūri vidaus santechninį ūkį, kanalizaciją, vandentiekio čiaupus, santechninius mazgus;

4.6. atlieka patalpų apšvietimo ir priežiūros darbus;

4.7. organizuoja senų, avarinės būklės medžių šalinimo darbus;

4.8. naudoja tik tvarkingus prietaisus, įrankius, įrengimus, taupiai naudoja medžiagas ir žaliavas, saugo įstaigos inventorių, įrankius ir įrengimus;

4.9. teikia direktoriui, direktoriaus pavaduotojui ūkio reikalams pasiūlymus dėl darbo ir darbo sąlygų gerinimo;

4.10. esant reikalui, vykdo ir kitus nenuolatinio pobūdžio raštiškus ir žodinius direktoriaus, direktoriaus pavaduotojo ūkio reikalams pavedimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau